डॉग बाइट का शिकार हो रहे लोग, प्रशासन फेल
डेराबस्सी| डेराबस्सीहलके में डॉग बाइट का शिकार हो रहे बाशिंदों की तादाद तीन गुना से अधिक बढ़ रही है। इसके बावजूद उन्हें आवारा कुत्तों के प्रकोप से बचाने में सरकार प्रशासन पूरी तरह असहाय बने हुए हैं। गांवों तो एकतरफ, नगर निकायों में भी कोई डॉग कैचर टीम का गठन हुआ है, ही कोई स्टरर्लाइज मुहिम छेड़ी गई है। ऐसे में आवारा कुत्तों से आम लोगों की हिफाजत रामभरोसे है।
उधर, सेहत विभाग चाहे डॉग बाइट पीड़ितों के लिए एंटी रैबीज वैक्सीन का पर्याप्त भंडार होने का दावा कर रहा है, परंतु ज्यादातर लोग प्राइवेट तौर पर महंगा इलाज कराने को मजबूर हैं। अर्बन क्षेत्र में आवारा कुत्तों की समस्या से निजात दिलाने में नगर निकाय, सेहत विभाग और वेटरनरी विभाग का सबसे अहम किरदार रहता है। हैरानी यह है कि सबडिवीजन में जीरकपुर, डेराबस्सी लालडू नगर निकायों में बेहतर सुविधाओं के बावजूद भी आवारा कुत्तों की रोकथाम के लिए आज तक कोई कदम नहीं उठाया गया जबकि आवारा डॉग ही नहीं, डॉग बाइट के केस भी साल दर साल बढ़ते जा रहे हैं। निकायों द्वारा आवारा कुत्तों को स्टर्लाइज करना तो एक तरफ, कुत्तों को पकड़ने के लिए अभी तक डॉग कैचर टीम की जरूरत तक महसूस नहीं की गई। डॉग कैचर टीम केवल मोहाली जिला हेडक्वार्टर तक सीमित है। साल 2015 में डेराबस्सी अस्पताल में डॉग बाइट के कुल 177 केस आए। इनमें 124 केस 14 साल से कम उम्र के बच्चे थे। यानी हर महीने औसतन 15 केस हैं। 2016 में आंकड़े तीन गुना हो गए हैं। दो महीनों में ही 80 लोग डॉग बाइट का शिकार बन चुके हैं।
bho_Deva hin_Deva hin_Deva